b'\n_START_ARTICLE_\nLugos\n_START_PARAGRAPH_\nLugos (Linux User Group Of Slovenia) je dru\xc5\xa1tvo, namenjeno zdru\xc5\xbeevanju vseh uporabnikov prostega operacijskega sistema GNU/Linux na obmo\xc4\x8dju Slovenije ter \xc5\xa1irjenju in promoviranju GNU/Linuxa med ostalimi uporabniki ra\xc4\x8dunalnikov.\n_START_SECTION_\nZgodovina\n_START_PARAGRAPH_\nIdeje o dru\xc5\xa1tvu so se prvi\xc4\x8d pojavile v za\xc4\x8detku leta 1995. Novembra istega leta je bila postavljena spletna stran SLUG (Slovenian Linux User Group). Zaradi prevelike podobnosti kratice, s tisto od skupine slovenskih uporabnikov operacijskega sistema OS/2 (SLOUG), je pri\xc5\xa1lo do sprejetja novega naziva, LUGOS. Prvi osnutki dru\xc5\xa1tva so se obravnavali na t. i. ni\xc4\x8dtem sestanku, ki se je zgodil januarja 1996. Ustanovni zbor in hkrati tudi prvi sestanek dru\xc5\xa1tva LUGOS se je zgodil 14. marca 1996. Po tem se je odvijalo \xc5\xa1e nekaj sestankov, uredili pa so se tudi vsi potrebni papirji za uradno registracijo dru\xc5\xa1tva. V register dru\xc5\xa1tev je bil LUGOS vpisan 23. julija 1997 in sicer pri Upravni enoti Ljubljana. Zaporedna \xc5\xa1tevilka dru\xc5\xa1tva je 328, mati\xc4\x8dna \xc5\xa1tevilka pa 1161695.'